ཆེས་མཐོའི་མི་དམངས་ཁྲིམས་ཁང་གི་འགོ་གཙོ་གཞོན་པ་ཅིང་ཧན་ཁྲའོ་ཡིས་གསུངས་དོན།ཞུ་གཏུག་ངོས་ལེན་ཞུ་བཤེར་གྱི་སྒྲིག་སྲོལ་དེའི་གཞི་རྩའི་ཁྱད་ཆོས་ནི་གྱོད་པ་སོ་སོའི་ཁྲིམས་ཁང་ལ་ཞུ་གཏུགས་བྱས་རྗེས།ཁྲིམས་ཁང་གིས་ཞུ་གཏུགས་ཀྱི་ཆ་རྐྱེན་ཚང་མིན་ལ་ངེས་དོན་གྱི་ཞུ་བཤེར་བྱ་རྒྱུ་དང་།དོན་དངོས་དང་བདེན་དཔང་ལ་ལར་ཞིབ་བཤེར་ནན་མོ་བྱ་དགོས་ཏེ།དོན་དངོས་སུ་ངོས་ལེན་བྱ་འོས་པའི་གྱོད་དོན་ཞིག་འདི་ལྟར་ཕྱི་སྒོར་བཀག་པ་རེད།ཞུ་གཏུག་ངོས་ལེན་ཐོ་འགོད་ཀྱི་ལམ་ལུགས་ནི་དེའི་མིང་ཁོ་ནར་བསམ་ནའང་།དེས་ཞུ་གཏུག་གི་ཆ་རྐྱེན་འདང་མིན་ཟེར་བར་མི་བལྟ་ཞིང་།ཁྲིམས་ཀྱི་གཏན་འཁེལ་ལྟར་འགྲོ་ལུགས་ཀྱི་ཆ་རྐྱེན་ཙམ་ལ་སྤྱིར་བཏང་གི་ངོ་བསྡུར་ཙམ་བྱས་པ་རེད།ཁྲིམས་དང་མཐུན་པའི་ཞུ་གཏུག་ངོས་ལེན་གྱི་ཆ་རྐྱེན་འཛོམས་པའི་གྱོད་དོན་ཡོད་ཚད་ལ་ཞུ་གཏུགས་ངོས་ལེན་གྱི་ཐོ་འགོད་བྱ་དགོས།འདི་ནི་དོན་དངོས་སུ་གྱོད་དོན་ངོས་ལེན་བྱེད་པའི་ཁྱབ་རྒྱ་ཇེ་ཆེ་དང་ཁ་གྲངས་ཇེ་མང་དུ་བཏང་བ་འབའ་ཞིག་རེད།